Nečakala som to. Už dávno sa mi nestalo, že by ma kniha takto vtiahla do deja a nevedela som sa od nej odtrhnúť. Je hlavne o poznávaní svojej minulosti ale obzvlášť o neočakávaných zvratoch v živote i láske. Ukazuje ako sa vie s nami život zahrať a ako sa dá zničiť za krátky čas.
Popravde, zo začiatku som nemala veľký záujem ju čítať. Jedného dňa som sa mamini spýtala či by mi nemohla kúpiť nejakú knihu s letnou tematikou, ktorá by sa hodila na pohodové čítanie po večeroch. Na druhý deň mi doniesla NEKONEČNÉ LETO. Prvý dojem na mňa neurobila celkom dobrý. Nepáčila sa mi obálka knihy, ale ani obsah na zadnej strane obalu, ktorý bol opísaný až príliš rozprávkovo a nereálne. No už po prvých stranách knihy som naozaj pochopila, že netreba hneď dávať na prvý dojem a ˈˈnesúdiť knihu podľa obaluˈˈ. Niekoľko strán, a ja som sa nevedela odtrhnúť od knihy. Hneď sa na mňa vrhlo niekoľko zápletiek a drám, čo bolo neočakávané a naozaj zaujímavé. ,,Čo ešte príde? Ako to ide ďalej pokračovať?" boli moje každodenné otázky. Pretože ako to pri niektorých knihách býva zo začiatku sa len zoznamujeme s dejom a s hlavnými postavami. No táto kniha bola iná. Prvý deň čítania a ja už som zhltla niekoľko strán. Kniha je plná zvratov, a taktiež je o objavovaní starých tajomstiev, ktoré sa nemali dostať na povrch a mali zostať neodhalené. Hlavnej hrdinke sa po niekoľkých úspešných rokoch v právnickej firme začne život vymykať spod kontroly. Nešťastne sa zamiluje do svojho kolegu, s ktorým pracuje na jednom prípade. Vie, že to nie je správne a aj to že ju doma čaká jej snúbenec. No aj tak položí zásnubný prsteň bokom, a svadbu viac nerieši. Začnú sa potajomky stretávať, a zabudnú, že to ich firma prísne zakazuje. Po nejakom čase sa im to nepodarí dlhšie ukrývať a ich šéf sa to dozvie. Obidvaja sú nútený dať okamžitú výpoveď. Aby toho nebolo málo, rodičia jej oznámia nečakaný rozvod, po niekoľkých rokoch milujúceho manželstva. Jej vysnívaný život sa jej rúti pred očami. Dozvedá sa aj o maminej nevere a po dvadsiatich piatich rokoch odhaľuje svoj skutočný pôvod. Zoznámi sa so svojou nevlastnou sestrou s ktorou sa vydá pátrať po otcových príbuzných do malého mestečka Prowincetown. Je to veľmi dobrá kniha, ktorú si treba prečítať, ak si chcete oddýchnuť a popritom pociťovať radosť alebo napätie. Pretože ak veríte v dobre konce táto kniha stojí za to. Taktiež dobre vystihuje, že za žiadnych okolností sa netreba vzdávať svojho šťastia a hľadať ho. A ak pri nás stoja tí správni ľudia, ktorí nám sú oporou a ochranným útočiskom, nič nie je nemožné.
Nečakala som to. Už dávno sa mi nestalo, že by ma kniha takto vtiahla do deja a nevedela som sa od nej odtrhnúť. Je hlavne o poznávaní svojej minulosti ale obzvlášť o neočakávaných zvratoch v živote i láske. Ukazuje ako sa vie s nami život zahrať a ako sa dá zničiť za krátky čas.